C 184/8
EL
Επίσημη Εφημερίδα της Ευρωπαϊκής Ένωσης
25.5.2023
3.7.
Η συλλογή δεδομένων πρέπει να βελτιωθεί για τους νέους σχεδόν σε όλους τους τομείς εξωτερικής δράσης.
Η ανάπτυξη του σχεδίου δράσης για τη νεολαία πρέπει να επικεντρωθεί σε αυτόν τον δύσκολο τομέα, όπως αναγνωρίζεται στη χαρτογράφηση και την ανάλυση των κενών των διεθνών δεδομένων για τη νεολαία που ανέλαβε πρόσφατα η Ευρωπαϊκή Επιτροπή.
Μπορεί να είναι δύσκολη η ανάλυση των αποτελεσμάτων και να γίνει διάκριση μεταξύ της ακριβούς συνεισφοράς κάθε συγκεκριμένου προγράμματος ή πρωτοβουλίας σε ένα αποτέλεσμα.
Ως εκ τούτου, όλες οι παρεμβάσεις που αφορούν τους νέους χρειάζονται διαχρονική ανάλυση.
3.8.
Η ΕΕ και όλα τα θεσμικά της όργανα θα πρέπει να συνεργαστούν με το Ηνωμένο Βασίλειο ώστε να διασφαλιστεί ότι το πνεύμα συνεργασίας και διαπολιτισμικής μάθησης και η εμπειρία που αποκτήθηκε από το πρόγραμμα Erasmus+ και από κάθε άλλη μορφή συνεργασίας δεν έχει χαθεί για τα νεαρά άτομα και τις οργανώσεις νεολαίας στη χώρα αυτή.
Θα πρέπει να διερευνηθεί κάθε ευκαιρία για βελτιστοποίηση των δυνατοτήτων αποκατάστασης των σχέσεων με τις ΟΚΤ στο Ηνωμένο Βασίλειο, καθώς και για τη δημιουργία και την προώθηση νέων (6).
Ηγεσία και συμμετοχή 3.9.
Το σχέδιο δράσης για τη νεολαία εστιάζει σε σημαντικό βαθμό στην ηγεσία και στη συμμετοχή.
Αυτό επικροτείται και συνάδει απόλυτα με τις βέλτιστες πρακτικές στην εργασία με νέους.
Η ΕΟΚΕ πιστεύει ωστόσο ότι μια πολύ αναλυτική και διαβουλευτική προσέγγιση θα είναι απαραίτητη κατά την περαιτέρω ανάπτυξη μιας τέτοιας προσέγγισης στην εξωτερική δράση της ΕΕ.
Ακόμα και εντός της ΕΕ και των κρατών μελών της, έχουμε, παρά τις έντονες προσπάθειες, πολύ δρόμο μπροστά μας όσον αφορά τη συμμετοχική πρακτική.
Ο ηγετικός ρόλος των νέων προκύπτει γενικά από την καλή εργασία σε επίπεδο βάσης σε ένα υποστηρικτικό περιβάλλον.
Αυτό με τη σειρά του θα διαμορφώσει νέους ανθρώπους που μπορούν να εκφράσουν τη γνώμη τους, με βάση όμως τη σύνδεση με τους συνομηλίκους τους και την εμπειρία τους σχετικά με τοπικά ζητήματα όπως το περιβάλλον, οι μεταφορές, η εκπαίδευση, η ψυχική υγεία, η κοινωνική πρόνοια και πολλά άλλα.
Το έργο αυτό διευκολύνεται συχνά από τις ΟΚΠ.
Ελπίζουμε ότι τα θεματικά προγράμματα σχετικά με την κοινωνία των πολιτών και τα ανθρώπινα δικαιώματα και τη δημοκρατία μπορούν να επικεντρωθούν σε αυτές τις ανάγκες.
3.10.
Πρέπει να εξασφαλιστεί συνεπώς μια σειρά από αλληλένδετους παράγοντες, προκειμένου να υπάρξει ορθή πρακτική σε αυτόν τον τομέα.
Το πρόγραμμα Erasmus+ εξακολουθεί να επιδιώκει να δίνεται προτεραιότητα στους νέους που έχουν λιγότερες ευκαιρίες, αναγνωρίζοντας στην ουσία ότι ένα κορυφαίο πρόγραμμα εξακολουθεί να έχει να κάνει πολλά σε αυτόν τον τομέα.
Σε θέματα διαπροσωπικών επαφών και κινητικότητας, διοικητικές πτυχές όπως οι θεωρήσεις διαδραματίζουν καθοριστικό ρόλο στη διασφάλιση μιας εμπειρίας χωρίς προβλήματα για τους συμμετέχοντες και, στο πλαίσιο αυτό, χρειάζεται κοινή προσέγγιση.
Η εφαρμογή αυτών των προκλήσεων στις αναπτυσσόμενες χώρες, στα ασταθή κράτη ή ακόμα και στα ολοκληρωτικά κράτη θα εντείνει σαφώς τις προκλήσεις.
Σε τελική ανάλυση, όλο το προβλεπόμενο έργο σχετικά με τη διοίκηση και τους συμμετέχοντες πρέπει να βασίζεται στην εμπειρία που αποκτάται σε επίπεδο βάσης και σε επίπεδο κοινότητας.
3.11.
Πρέπει να είμαστε προσεκτικοί ώστε να μην αντιστρέψουμε τη διαδικασία και να μην εργαστούμε πρώτα με «ηγέτες», επειδή δεν υπάρχει καμία πραγματική δυναμική σε επίπεδο βάσης.
Οι φορείς χρηματοδότησης και οι διεθνείς μη κυβερνητικές οργανώσεις δεν μπορούν να δημιουργήσουν αυτήν την ηγεσία, ενώ πρέπει να διασφαλιστούν ποιοτικοί δεσμοί σε επίπεδο βάσης.
Ως εκ τούτου, χρειαζόμαστε διαφανείς διαδικασίες επιλογής, ανοικτές μεθόδους που δεν εισάγουν διακρίσεις, καθώς και διασφαλίσεις για την αποτροπή του κινδύνου επιρροής από κράτη και άλλους, ιδίως σε ασταθή κράτη.
Η δέσμευση, η συμμετοχή και οι ηγετικές δεξιότητες είναι ζωτικής σημασίας και η προσέγγισή μας πρέπει να διαμορφώσει την υποδομή που θα την κάνει πραγματικότητα.
Πρέπει να δοθεί προτεραιότητα στη μακροπρόθεσμη στήριξη των οργανώσεων νεολαίας και της κοινωνίας των πολιτών έναντι των βραχυπρόθεσμων προσεγγίσεων που βασίζονται σε σχέδια.
Η συνεργασία με νέους που έχουν ηγετικό ρόλο χρειάζεται επίσης στρατηγικές για την αντιμετώπιση μιας διαρκώς μεταβαλλόμενης ομάδας που είναι παροδική, αναπτύσσεται και εξελίσσεται και σε κάποιο στάδιο θα πρέπει ή θα θέλει να πάει παρακάτω.
3.12.
Θα πρέπει να παρέχεται ουσιαστική στήριξη σε οργανώσεις βάσης που λειτουργούν επιτοπίως, ώστε να αναπτύσσονται εσωτερικά και να καθίστανται σημαντικοί παράγοντες στις τοπικές κοινότητές τους.
Ελπίζουμε ότι το έργο του συμβουλίου εκπροσώπησης των νέων για τις διεθνείς εταιρικές σχέσεις στο πλαίσιο αυτό, καθώς και η πλατφόρμα διαλόγου με οργανώσεις νεολαίας στο πλαίσιο του φόρουμ πολιτικής για την ανάπτυξη, θα αντιμετωπίσουν αυτό το ζήτημα.
Επιπλέον, η στήριξη των συνδικαλιστικών οργανώσεων και των συνδικαλιστικών οργανώσεων νεολαίας μπορεί να συμβάλει στην ενθάρρυνση και τη στήριξη των νέων με σκοπό τη δημοκρατική συμμετοχή στον χώρο εργασίας τους.
Τα εθνικά συμβούλια νεολαίας μπορούν να παρέχουν την κατάλληλη υποδομή για να αποφασίζεται με ποιον θα υπάρξει συνεργασία από τις χώρες εταίρους, εφόσον είναι ανεξάρτητα, όπως μπορούν επίσης πρωτοβουλίες σαν την πρωτοβουλία «Global Youth Mobilisation» (παγκόσμια κινητοποίηση των νέων) των Big 6 Youth Organisations (7).
(6) (7)
Ενημερωτική έκθεση της ΕΟΚΕ με θέμα «Εφαρμογή της συμφωνίας αποχώρησης ΕΕ-Ηνωμένου Βασιλείου, συμπεριλαμβανομένου του πρωτοκόλλου για την Ιρλανδία και τη Βόρεια Ιρλανδία».
https://globalyouthmobilization.org/